પોસ્ટ ઓફિસ અને બેંકો દ્વારા એક ફોર્મ આપ્યા બાદ તે ફોર્મ ભરી ફોર્મની સાથે ઓળખનો પુરાવો અને ચલણી નોટો આપતા આજે પ્રથમ દિવસે ૪૦૦૦ રૂપિયાની મર્યાદામાં ચલણી નોટો બદલી આપવામાં આવતી હતી. રૂ. પ૦૦ અને ૧૦૦૦ની ચલણી નોટો રદ કર્યા બાદ આજે સતત બીજા દિવસે પણ બજારમાં ભારે સન્નાટો જોવા મળતો હતો જ્યારે વેપારીઓ અને નોકરી કરતાં લોકો પણ આજે નોકરીમાંથી રજા લઈ ચલણી નોટો બદલાવા માટે બેંકની બહાર કતારોમાં ઉભા રહી ગયા હતા.